बिहार स्कूल एग्जामिनेशन बोर्ड (BSEB) ने आज 10वीं कंपार्टमेंटल परीक्षा रिजल्ट 2018 (Bihar BSEB 10th Compartment result 2018) घोषित कर दिए हैं। इस परीक्षा में 26.63% स्टूडेंट्स पास हुए हैं। बता दें कि परीक्षा में 217575 छात्र-छात्राएं शामिल हुए थे, जिसमें 57642 बच्चे पास हुए हैं। यह परीक्षा 311 केंद्रों पर हुई थी। वहीं, 448 बच्चों को रिजल्ट रोका गया है। रिजल्ट जारी होने के बाद स्टूडेंट्स अपने नतीजे बोर्ड की आधिकारिक वेबसाइट biharboard.ac.in, biharboardonline.bihar.gov.in पर देख सकेंगे।